CELEX: 32005D0043
Language: sk
Date: 2004-12-30 00:00:00
Title: 2005/43/ES: Rozhodnutie Komisie z 30. decembra 2004, ktorým sa mení a dopĺňa rozhodnutie 95/388/ES, pokiaľ ide o aktualizáciu vzorových veterinárnych osvedčení pre obchod vo vnútri Spoločenstva so spermou, vajíčkami a embryami oviec a kôz (oznámené pod číslom dokumentu K(2004) 5544)Text s významom pre EHP

22.1.2005   
            
            
               SK
            
            
               Úradný vestník Európskej únie
            
            
               L 20/34
            
         ROZHODNUTIE KOMISIE
   z 30. decembra 2004,
   ktorým sa mení a dopĺňa rozhodnutie 95/388/ES, pokiaľ ide o aktualizáciu vzorových veterinárnych osvedčení pre obchod vo vnútri Spoločenstva so spermou, vajíčkami a embryami oviec a kôz
   (oznámené pod číslom dokumentu K(2004) 5544)
   (Text s významom pre EHP)
   (2005/43/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Komisie 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS (1), najmä na štvrtú zarážku jej článku 11 ods. 2 a tretiu zarážku jej článku 11 ods. 3,
   keďže:
   
               (1)
            
            
               Smernica 92/65/EHS ustanovuje veterinárne požiadavky, ktorými sa riadi obchodovanie so zvieratami, spermou, vajíčkami a embryami oviec a kôz.
            
         
               (2)
            
            
               Rozhodnutie Komisie 95/388/ES (2) ustanovuje vzorové osvedčenie vzťahujúce sa na takýto obchod.
            
         
               (3)
            
            
               Nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongioformných encefalopatií (PSE, transmissible spongiform encephalopathies – TSE) (3) poskytuje právny základ pre všetky opatrenia týkajúce sa PSE zvierat. Nariadenie Komisie (ES) č. 1492/2004 zmenilo a doplnilo nariadenie (ES) č. 999/2001, aby sa objasnili špecifické požiadavky týkajúce sa PSE pre obchod so spermou, vajíčkami a embryami oviec a kôz a aby sa stanovili výnimky pre spermu a embryá zo zvierat určitých genotypov.
            
         
               (4)
            
            
               Preto je potrebné zosúladiť vzorové veterinárne osvedčenia v prílohách I a II k rozhodnutiu 95/388/ES s aktualizovanými pravidlami.
            
         
               (5)
            
            
               Opatrenia stanovené v tomto rozhodnutí sú v súlade s názorom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   1.   Príloha I k rozhodnutiu 95/388/ES sa nahrádza textom v prílohe I k tomuto rozhodnutiu.
   2.   Príloha II k rozhodnutiu 95/388/ES sa nahrádza textom v prílohe II k tomuto rozhodnutiu.
   Článok 2
   Toto rozhodnutie sa uplatňuje od 1. januára 2005.
   Článok 3
   Toto rozhodnutie je určené členským štátom.
   
      V Bruseli 30. decembra 2004
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 268, 14.9.1992, s. 54. Smernica naposledy zmenená a doplnená smernicou 2004/68/ES (Ú. v. EÚ L 139, 30.4.2004, s. 321).
   
      (2)  Ú. v. ES L 234, 3.10.1995, s. 30.
   
      (3)  Ú. v. ES L 147, 31.5.2001, s. 1. Nariadenie naposledy zmenené a doplnené nariadením Komisie (ES) č. 1492/2004 (Ú. v. EÚ L 274, 24.8.2004, s. 3).
   
      PRÍLOHA I
      Vzorové veterinárne osvedčenie pre obchod so spermou oviec a kôz
      
         
      
         
      
         
   
   
      PRÍLOHA II
      VZOROVÉ VETERINÁRNE OSVEDČENIE PRE OBCHOD S VAJÍČKAMI/EMBRYAMI OVIEC A KÔZ